**7. A, B IN C: NAVODILA ZA DELO DOMA (23.3. – 27.3.2020)**

**Pozdravljeni, sedmošolci.**

V tem tednu boste prejeli navodilo, ki bi zadostovalo za izvedbo dveh šolskih ur zgodovine.

Prejšnji teden ste pričeli (in končali) z reševanjem delovnega lista o **življenju na današnjem slovenskem ozemlju v rimski dobi**. V tem tednu boste obe uri nadaljevali z obravnavo podobne snovi. Še vedno velja, da so vam podatki na voljo v učbeniku str. 70-72.

Prva ura bo namenjena rimskim ostankom na današnjem slovenskem ozemlju.

**Navodilo za prvo uro: (ne ustraši se dolžine navodil!)**

V zvezek zapiši naslov: **Rimski ostanki na Slovenskem**

* Rimljani so preko današnjega slovenskega ozemlja speljali ceste, te pa so povezovale mesta in manjše kraje.
* V učbeniku imaš na zemljevidu na str. 70 označena vsa pomembnejša mesta. Izberi si eno (razen naše Kastre) in na spletu poišči več podatkov o njem (kakšne predmete in stavbe so tam odkrili arheologi, zakaj je bilo mesto pomembno,…). **Podatke zapiši v zvezek (najmanj 10 podatkov oziroma povedi o izbranem mestu). Seveda lahko zapišeš bogat opis, torej več, kot je nujno glede na navodila.**
* Gradivo deloma najdeš v učbeniku, največ pa ga je na spletu.
* Da bo brskanje lažje, ti dodajam nekaj namigov:
* Na poti med Colom in Logatcem je bila postojanka Ad Pirum (današnja Hrušica). Kako je izgledala, si lahko ogledaš tu: <https://www.youtube.com/watch?v=V3ExSa6QyXY>
* O rimski Emoni (današnji Ljubljani) je veliko posnetkov : <https://www.youtube.com/watch?v=8YrqEQs0PRg> kakšna je bila Emona

<http://www.primavoda.si/voda-v-ljubljani/rimska-emona> – kaj bi lahko videli v Emoni

<https://www.youtube.com/watch?v=50X6luVrnB4> – predstavitev notranjosti Emonske hiše

<https://www.youtube.com/watch?v=84dLOr0Fsf0> – zgodnjekrščansko središče v Emoni

in veliiiiikooo besedil. Samo najti jih moraš.

* Današnje Celje se je imenovalo Celeia. Podatke najdeš na primer tu: <https://www.celje.info/kultura/sprehod-med-ostanki-rimske-celeje/>...
* Ptuj je bil rimski Poetovio, Navportus Vrhnika, Longaticum Logatec…
* Izbira je tvoja. Ko se vidimo, boste najdene podatke predstavili sošolcem. Takrat bomo naredili skupen pregled vaših ugotovitev.
* Ne pozabite navesti virov. Besedila iz spleta ne kopirajte dobesedno, ugotovitve predstavite s svojimi besedami.
* In ponovno: če imate vprašanja, težave, potrebujete nasvet… mi pišite.